പ്രതിസന്ധിയുണ്ടാകുമ്ബോള് വിദേശത്തേക്ക് ടൂര് പോകും രാജ്യത്തിന്റെ ചരിത്രവും ഭാവിയും അറിയില്ല രാഹുല് ഗാന്ധി പാര്ട്ട് ടൈം പൊളിറ്റീഷ്യനാണെന്ന് പ്രഹ്ലാദ് ജോഷി ന്യൂഡല്ഹി : കോണ്ഗ്രസ് നേതാവ് രാഹുല് ഗാന്ധിയെ വിമര്ശിച്ച് കേന്ദ്ര പാര്ലമെന്ററികാര്യ മന്ത്രി പ്രഹ്ലാദ് ജോഷി. രാഹുല് ഒരു പാര്ട്ട് ടൈം പൊളിറ്റീഷ്യനാണെന്ന് അദ്ദേഹം പറഞ്ഞു. പ്രധാനമന്ത്രി നരേന്ദ്ര മോദിയ്ക്ക് ചൈനയെ പേടിയാണെന്ന രാഹുലിന്റെ പരാമര്ശത്തോട് ആയിരുന്നു അദ്ദേഹത്തിന്റെ പ്രതികരണം. രാജ്യത്തിന്റെ ചരിത്രമോ, ഭാവിയോ അറിയാത്ത പാര്ട്ട് ടൈം പൊളിറ്റീഷ്യനാണ് രാഹുല് ഗാന്ധി. ഇന്ത്യ ആഗോളതലത്തില് വലിയ ശക്തിയായി മാറിക്കൊണ്ടിരിക്കുകയാണ്. ഇതിനിടെ രാഹുലിനെപോലുള്ളവര് പറയുന്നത് കേള്ക്കരുത്. രാജ്യം ആഗോള ശക്തിയായി മാറുന്നതില് ഓരോ ഇന്ത്യക്കാരനു അഭിമാനം കൊള്ളണമെന്നും പ്രഹ്ലാദ് ജോഷി പറഞ്ഞു. രൂക്ഷമായ പ്രതിസന്ധിയുണ്ടാകുമ്ബോള് രാഹുല് ഗാന്ധി വിദേശത്തേക്ക് ടൂര് പോകും. രാഹുലിന്റെ പരാമര്ശങ്ങള് മറുപടി നല്കേണ്ടതിന്റെ ആവശ്യമില്ല. ഒട്ടും പക്വതയില്ലാത്ത വ്യക്തിയാണ് രാഹുല് എന്നും അദ്ദേഹം കൂട്ടിച്ചേര്ത്തു. ട്വിറ്ററിലൂടെയായിരുന്നു പ്രഹ്ലാദ് ജോഷിയുടെ പ്രതികരണം. കഴിഞ്ഞ ദിവസമാണ് പ്രധാനമന്ത്രിയ്ക്കെതിരെ രാഹുല് ഗാന്ധി രംഗത്ത് വന്നത്. ഗാല്വന് താഴ്വരയിലെ സംഘര്ഷത്തിന് പിന്നാലെ വന്ന മാദ്ധ്യമ വാര്ത്തകള് കോര്ത്തിണക്കികൊണ്ടുള്ള വീഡിയോ ട്വിറ്ററില് പങ്കുവെച്ചായിരുന്നു രാഹുലിന്റെ പരാമര്ശം.